text: 2014 թվականի բյուջեի նախագծի համաձայն, կրթության ոլորտի ծախսերը կազմում են շուրջ 122.1 մլրդ դրամ: Ինչպես հոկտեմբերի 30-ին լրագրողների հետ զրույցում հաղորդել է կրթության և գիտության նախարար Արմեն Աշոտյանը, 2013 թվականի համանման ցուցանիշի համեմատ ծախսերն ավելացել են 13 տոկոսով: Դա պայմանավորված է աշխատավարձերի գծով ծախսերի ավելացմամբ, ինչպես նաև գազի և էլկետրաէներգիայի սակագների բարձրացմամբ: Մասնավորապես, 2014 թվականի հուլիսից ուսուցիչների աշխատավարձը կկազմի 152 հազար դրամ: